kardosdrur/scandi-wiki huggingface dataset:
Volontør

En volontør arbejder på frivillig basis for et almennyttigt formål. I kirkelig sammenhæng bruges udtrykket oftest om unge, der sendes ud fra en kirke eller en kirkelig organisation for at arbejde i op til et år for en kirke eller en partner i et andet land – ofte et udviklingsland.
Tidligere brugtes udtrykket også for nyuddannede der arbejdede gratis i en periode for at samle erhvervserfaring. Der har gennem perioder med opdagelsesrejser været mange volontører. En af dem var Lorentz Waxell, som var volontør på skibet "St. Peter". Det var det samme skib som Vitus Bering sejlede med, da han for første gang så Alaska. Han er også hovedpersonen i Jacob Clausens bog, Rejsen til håbets ø.

Stillingsbetegnelser
Basshunter

Jonas Erik Altberg (født 22. december 1984 i Halmsted, Sverige) er en svensk sanger, musikproducer og dj, kendt som Basshunter. Hans musik klassificeres som eurodance, hård dance eller melodisk trance. Altberg producerer sin musik med computerprogrammet FL Studio (også kendt som Fruity Loops).

Baggrund 
Da han var ung, gik han på Sturegymnasiet i Halmstad.

Altberg har Tourettes syndrom, hvilket han længe har kæmpet med, men har efterhånden lært at leve med.

Musik 

Altberg begyndte med at lave musik i 2001 og udgav sine første albums, The Bassmachine og The Old Shit, på sin egen hjemmeside i 2004 og 2006.

Altberg er særligg kendt for sangen "Boten Anna", der i 2006 blev et stort hit i flere europæiske lande. En anden sang, der har fået en vis udbredelse, er "Vi sitter i Ventrilo och spelar DotA", som handler om spillet Warcraft III: Reign of Chaos-banen i DotA.

I 2008 udkom albummet Now You're Gone - The Album, som inkluderede de engelske versioner af "Boten Anna" og "Vi sitter i Ventrilo och spelar DotA", "Now You're Gone" og "All I Ever Wanted". Albummet hittede i Europa.

Basshunters tredje studiealbum, Bass Generation, udkom 28. september 2009 - en uge efter singlen "Every Morning".

I maj 2010, da singlen "Saturday" blev udgivet, blev det annonceret, at han ville udgive sit 4. studioalbum. Herefter blev udgivelsesmåneden rykket utallige gange. Singlerne "Northern Light" og "Dream on the Dancefloor" blev udgivet i 2012. Der ligger et hav af previews og demos på Basshunters nye sange på YouTube. I 2013 blev albummet Calling Time udgivet.

Diskografi

Studiealbum 
 The Bassmachine (2004)
 LOL <(^^,)> (2006)
 Now You're Gone - The Album (2008)
 Bass Generation (2009)
 Calling Time (2013)

Priser og nomineringer

Referencer

Eksterne henvisninger 

 Basshunters officielle hjemmeside 
 "Skämtet som blev sommarens första hit" – artikel fra Svenska Dagbladet (8. juni 2006).

 
 

 
Sangere fra Sverige
Musikproducere fra Sverige
Sangskrivere fra Sverige
Dj's fra Sverige
Realityshows-deltagere
Personer fra Halmstad
Colin Dexter

Colin Dexter (født 29. september 1930, død 21. marts 2017) var en britisk forfatter. Han introducerede enspænderen, inspector Morse, i sin første kriminalroman, Sidste bus til Woodstock (1975). Han betegnes i dag som en moderne formidler af den klassiske engelske detektivfortælling. Hans kriminalromaner kendes bedst fra tv-serien med John Thaw i rollen som Morse.

Bibliografi 
 Last Bus to Woodstock (1975) # 
 Last Seen Wearing (1976) # 
 The Silent World of Nicholas Quinn (1977) # 
 Service of All the Dead (1979) # 
 The Dead of Jericho (1981) # 
 The Riddle of the Third Mile (1983) [filmatiseret som The Last Enemy] # 
 The Secret of Annexe 3 (1986) # 
 The Wench is Dead (1989) # 
 The Jewel That Was Ours (1991) [filmatiseret som The Wolvercote Tongue] # 
 The Way Through the Woods (1992) # 
 The Inside Story (1993) 
 Morse's Greatest Mystery (noveller, 1993) 
 "Morse's Greatest Mystery" 
 "Evans Tries an O-Level" 
 "Dead as a Dodo"
 "At The Lulu-Bar Motel" 
 "Neighbourhood Watch" 
 "A Case of Mis-Identity" 
 "The Inside Story" 
 "Monty's Revolver" 
 "The Carpet-Bagger" 
 "Last Call" 
 Neighbourhood Watch (1993) 
 The Daughters of Cain (1994) # 
  As Good as Gold (noveller, 1994) 
 "As Good as Gold" 
 "Morse's Greatest Mystery" 
 "Evans Tries an O-Level" 
 "Dead as a Dodo"
 "At The Lulu-Bar Motel" 
 "Neighbourhood Watch" 
 "A Case of Mis-Identity" 
 "The Inside Story" 
 "Monty's Revolver"
 "The Carpet-Bagger" 
 "Last Call" 
 Death is Now My Neighbour (1996) # 
 The Remorseful Day (1999) # 
 "The Double Crossing" (2005) [novelle, offentliggjort i The Best British Mysteries, 2005] 
# Inspector Morse-serien

Referencer

Eksterne henvisninger 
 

Romanforfattere fra England
Krimiforfattere fra Storbritannien
Ullerslev

Ullerslev kan henvise til flere stednavne i Danmark:
 Ullerslev (Ullerslev Sogn) – i Ullerslev Sogn på Fyn.
 Ullerslev (Avnede sogn) – i Avnede Sogn på Lolland.
Rummeter

En rummeter, skovrummeter eller kasserummeter er en enhed for rumfang, der alene vedrører brænde.

En skovrummeter betegner 1x1x1 m stablet brænde, før det er kløvet. 

En kasserummeter er betegnelse for den mængde kløvet brænde, som kan være i en kasse på 1x1x1 m, når brændet hældes i »hulter til bulter«.

En kasserummeter udgør som tommelfingerregel ca. 70% af en skovrummeter. 1 skovrummeter indeholder altså mest brænde og svarer til ca. 1,4 kasserummeter.

Der findes ingen fast regulering af størrelsen på en rummeter, og handel med brænde bygger i en vis udstrækning på tiltro mellem parterne.

Rumfangsenheder
Træ
Brænde
Danie G. Krige

Danie G. Krige (født i Bothaville i Oranjefristaten i Sydafrika i 1919, død 3. marts 2013 i Johannesburg) var pioner indenfor den geologiske disciplin geostatistik. Han var professor ved University of the Witwatersrand.

Hans empiriske arbejde med at evaluere mineralressourcer  blev formaliseret i 1960-erne af den franske ingeniør Georges Matheron .

Regressionsteknikken kriging er opkaldt efter ham.

Referencer 

Geologer fra Sydafrika
Bøur

Bøur er en færøsk bygd 4 km vest for Sørvágur på det vestlige Vágar. Bygden har bevaret mange af de traditionelle, græsdækkede færøske huse og ligger ved  Sørvágsfjørður, med en pragtfuld udsigt til Drangarnir, Tindhólmur, Gáshólmur og Mykines. Bøur var sammen med Gásadalur  var en selvstændig kommune indtil januar 2005, da den blev en del af Sørvágur kommune. 

Fra Bøur er der både vardesti over fjeldet og tunnel igennem fjeldet til den før tunnelen blev bygget isolerede bygd Gásadalur. Bøur er forbundet en 4 kilometer lang asfalteret vej bygden Sørvágur. I Mod øst går denne vej siden begyndelsen af 2003 gennem en tunnel til den tidligere isolerede bygd Gásadalur. Før i tiden måtte man vandre over fjeldet af en besværlig sti. 

Bøur er en af de 14 færøske såkaldte "Hvalvágir"  (hvalbugter), hvor Grindadráp er tilladt. Neden for husene er en lille sandstrand, og siden 1972 er den autoriseret som fangststed for grindehvaler. Den 8. juni 2004 blev 445 grindehvaler blev dræbt her. Det var en stor fangst efter færøsk standard. Ikke så mange dyr er blevet dræbt på en enkelt dag på Færøerne i 10 år. Ifølge politichefen i Vágar skyndte 1294 mennesker på 82 både sig for at deltage.

Bøur blev første gang nævnt i det såkaldte "Hundebrev" fra ca. 1350, (se Fårebrevet), men er sandsynligvis ældre. Bygdens gamle græsdækkede træhuse ligger trængt tæt sammen ved de smalle gyder.

Bíggjar kirkja 
Bøur blev nævnt i et dokument fra 1710, at den havde en kirke. Den nuværende traditionelle trækirke Bíggjar kirkja er fra 1865. Den sorttjærede bygning med skifertag er opført på en hvid sokkel. Sydsiden har syv vinduer og i den vestlige ende indgangsdøren. På østsiden er der kun et vindue i korenden. Kirken har blåmalet tøndehvælv med synlige bjælker, mens væggene er beklædt med paneler. Korenden står som en tresidet afslutning, i det der i hjørnerne er præsteværelse samt opbevaringsrum. Altertavlen, den korsfæstede, er et maleri af Carl Carlsen, malet i 1892, samt en underdel i tre felter. På alteret står en kopi af Bertel Thorvaldsens Kristus samt to apostle. Prædikestolen har glatte rundbuede felter. Klokken er en glat skibsklokke fra er skib, der gik ned i Urðini ved Miðvágur.

Pakkhúsið í Bø 
Pakhuset blev bygget i 1861 af Zacharias Heinesen, oprindeligt fra Sandevåg. I kælderen blev der forarbejdet fisk fanget af de de lokale beboere. I stueetagen var der forretning og postkontor. Dette var den første forretning på den vestlige del af Vágar, efter at den kongelige monopolhandel blev afskaffet i 1856. Loftet blev overvejende brugt som lager.
I begyndelsen af dette århundrede, påbegyndte den nuværende ejer en renovering af huset udvendigt. Først blev taget skiftet ud med græstørvtag. Siden blev huset beklædt med træ. Spisestuen er i stueetagen.  Der er plads til 40 gæster, og sammen med loftet er huset velegnet til mindre selskaber.

Galleri

Eksterne henvisninger 
 faroeislands.dk
 

Byer på Færøerne
Vágar
Hvalbugter i Færøerne
Det Norske Veritas

Det Norske Veritas (DNV) er et norsk selskab, som har til formål at arbejde for sikring af liv, værdier og miljø. 

Hovedkontoret ligger i Høvik et stykke udenfor Oslo. Internationalt har selskabet kontorer i over 100 lande.

Selskabet 
- Er organiseret som en uafhængig stiftelse og er en ledende international leverandør af forskellige tjenester.
 
- Har omkring 9.000 ansatte og blev stiftet i 1864. 

- CEO er Henrik O. Madsen

Opgaver 
 Klassifikation af skibe.
 Certificering af ledelsessystemer, blandt andet kvalitetsstyring i henhold til ISO 9001 standarden.
 Certificering og konsulenttjenester indenfor energisystemer bl.a. vindmøller og offshore installationer.
 Konsulentbistand indenfor skibsfart og industri.
 Risikostyring.

Ekstern henvisning 
 Hjemmeside, Det Norske Veritas 

Internationale organisationer
Etableret i 1864
Veritas
Produktcertificering
Krumsabel

En krumsabel er et enægget håndvåben i form af et sværd designet med buet klinge og ofte forsynet med en lille højderyg (eller top) nær odden. Skeden er sædvanligvis af træ, betrukket med fløjl eller læder. Krumsablen har sin oprindelse i Sydvestasien.

Navnet kan bruges til at henvise til næsten alle mellemøstlige eller sydøstasiatiske sværd med en buet klinge. Krumsabler omfatter blandt andet den arabiske Saif, den indiske Talwar, den persiske Shamshir samt de tyrkiske Kilij og Jatagan.

Krigsredskab 
De var velegnet ved krigsførelse til hest på grund af den relativt lave vægt og længere klinge. Det buede design gjorde dem velegnede til at nedhugge modstandere, når man var til hest. Krigsherrer hos mange folkeslag, især kendt hos arabere og  mongoler, anvendte krumsabler i deres krigsførelse.

De tidligste tegn på krigerisk anvendelse af buede sværd, er i det 9. århundrede, hvor  soldater i Khorasan-området i Persien anvendte dem.

Fredelige formål 
Mange islamiske traditioner anvender krumsablen i forbindelse med symbolske begivenheder. Krumsablen findes i Yemens nationale flag og i  våbenskjoldet i Saudi-Arabien. Ceremonielle krumsabler har, i islamisk sammenhæng, ofte indgraveret arabisk tekst fra Koranen.

Eksterne henvisninger 

Fægtning
Sværd
Skive Festival

Skive Festival (tidl. Skive Beach Party) er en dansk musikfestival, der afvikles hvert år den første weekend i juni på strandtangen ved lystbådehavnen i Skive.

Festivalen byder på musik fra 2 store scener og har fra 2009 tilføjet en teltscene med plads til 2000 gæster udelukkende for elektronisk musik som kaldes Club Stöj samt en scene i skoven til chill-out ved navn ROLINU!.

Festivalen startede som et 1-dagsarrangement i 1993 og er siden da vokset sig større, så den i 2009 afvikledes over 4 dage.

I 2009 var det sidst gang festivalen blev kaldt ved sit fødenavn Skive Beach Party. Ledelsen vil med navneændringen markere arrangementet mere som en festival end en strandfest. Under hele arrangementet i 2009 var hjemmeside, bannere etc. ændret til Skive Festival.

Tidligere navne

Referencer

Eksterne henvisninger 
 Skive Festival

 
Etableret i 1993
Arthur Holmes

Arthur Holmes (født 14. januar 1890 i Gateshead, England, død 20. september 1965 i London) var en pionér inden for geokronologien.

Arthur Holmes var en af de første geologer der foreslog at anvende radioaktivitet, der netop var opdaget i begyndelsen af det 20. århundrede, som hjælpemiddel i geokronologien, der tidsmæssigt indordner de geologiske epoker.

Med enkle metoder daterede Holmes i 1911 kambriske bjergarter til en alder af omtrent 600 millioner år, hvilket er meget nær den nu accepterede alder.

Holmes var medlem (Fellow) af Royal Society. Han modtog Murchisonmedaljen i 1940 samt Penrosemedaljen i 1956 og Wollastonmedaljen samme år.

Litteratur 
 Arthur Holmes, The association of lead with uranium in rock-minerals, and its application to the measurement of geological time, Proceedings of the Royal Society, Ser. A, Vol. 85, pp. 248-256 (1911).
 Arthur Holmes, The Age of the Earth, Harper & Brothers (1913).
 Arthur Holmes, Principles of Physical Geology, First Ed. (1944).

Eksterne henvisninger 
 Arthur Holmes Isotope Geology Laboratorys hjemmeside te Durham 
 Arthur Holmes biografi  på Geological Society of Americas hjemmeside. (pdf)  
 Arthur Holmes biografi på strangescience.net 
 Arthur Holmes Geological Society  på ahgsdurham.com 

Geologer fra England
Fysikere fra England
Medlemmer af Royal Society
Modtagere af Wollastonmedaljen
Faglitterære forfattere fra England
Engelsksprogede forfattere
Briter i 1800-tallet
Briter i 1900-tallet
Muskelsvindfonden

Muskelsvindfonden er en patientforening, der har til mål at forbedre vilkårene for folk med muskelsvind. Foreningen er stiftet i 1971 af den senere mangeårige formand Evald Krog. Foreningens formand er Simon Toftgaard Jespersen, der selv har muskelsvind. Han blev valgt i maj 2019 efter et kampvalg mod Lisbeth Koed Doktor, der 2016-2019 var formand efter Evald Krog.

Indsamlingsaktiviteter 
Muskelsvindfonden har årligt flere fundraising aktiviteter, de enten selv arrangerer, eller som de deltager i. Siden 1983 har Muskelsvindfonden i samarbejde med Tuborg arrangeret Grøn Koncert som Knud-Otto Kristoffersen Kjærulff stod for på daværende tidspunkt. Grøn Koncert - en koncertkaravane, som besøger 8 forskellige byer over 11 dage. Grøn Koncert er en unik festival i Danmark, da den samme scene, alle telte, alt hegnet omkring pladsen, og generelt alt udstyret, der bliver brugt til koncerten, bliver pakket ned efter hver koncert og genopført i en ny by den efterfølgende dag.

I 2009 valgte Muskelsvindfonden at indgå et samarbejde med DR om at lave Cirkus Summarum. Cirkus Summarum er en anderledes cirkusforestilling, der når ud til både børn og voksne, når kendte DR figurer som Rosa fra Rouladegade, Hr. Skæg, Bamse og Bruno synger og danser i manegen. Muskelsvindfonden har desuden et mangeårigt samarbejde med DR omkring afviklingen af Slotskoncerterne i Ledreborg.
Tidligere var det også Muskelsvindfonden, der arrangerede de populære Åh Abe koncerter, men flere omstændigheder gjorde, at Åh Abe ikke var økonomisk rentabel.
Muskelsvindfonden tager også del i Roskilde Festival med 7 boder fordelt over hele camping området og en enkelt ved Odeon.

Det Grønne Crew, eller Crewet, er alle de frivillige, der opsætter telte og scene og sælger en masse burgere, sandwich og pizza på bl.a. Grøn Koncert. Det Grønne Crew består af 1700 aktive frivillige, som hvert år bruger deres sommerferie på at samle penge ind til Muskelsvindfondens formål.

Under visionen om at være medskabere af et samfund med plads til forskelle bruger Muskelsvindfonden de indsamlede penge til at støtte og styrke mennesker med muskelsvind og deres pårørende og gennem handicap politiske indsatser øge fokusset på og vilkårene for folk med muskelsvind. Dette gøres bl.a. gennem RehabiliteringsCenter for Muskelsvind, som blev oprettet i 1985. Her bliver der både forsket i muskelsvind, men der gives også råd og vejledning til mennesker med muskelsvind og deres pårørende. Herudover driver Muskelsvindfonden Musholm Bugt FerieCenter - et handicapvenligt feriested, hvor alle lejligheder er indrettet med hjælpeudstyr til kørestolsbrugere.

Eksterne henvisninger 
 Muskelsvindfondens egen hjemmeside
 Crewets egen hjemmeside med mere information samt tilmelding

Foreninger fra Danmark
Etableret i 1971
Patientforeninger
Muskelsvind

Muskelsvind er en fællesbetegnelse for en række neuromuskulære sygdomme. Det vil sige sygdomme, der påvirker samspillet mellem nerver og muskler. Både børn og voksne kan få sygdommene.

Muskelsvindsygdommene er kendetegnet ved, at muskelkraften gradvist forsvinder fra enkelte muskler eller større muskelgrupper. I mange tilfælde ser man samtidig, at musklerne bliver tyndere.

Der er stor forskel på, hvornår i opvæksten de enkelte muskelsvindsygdomme opstår, hvordan de udvikler sig, og hvilke fysiske handicap de resulterer i. Det skyldes, at sygdommene rammer forskellige steder i den såkaldte motoriske enhed. Den motoriske enhed er et lægeligt udtryk for de dele af kroppen, der kontrollerer reaktionerne i musklerne, efter at hjernen har givet det første signal:

 Rygmarven – mere præcist den motoriske forhornscelle.
 Den perifere nerve – dvs. nervetrådene, der forbinder rygmarven med musklerne.
 Den motoriske endeplade – dvs. det sted, hvor nerveimpulsen overføres til musklen.
 Musklen 

Næsten alle muskelsvindsygdomme opstår på grund af fejl i arveanlæggene. Sygdommene vil derfor nedarves, men arvegangen er forskellig fra sygdom til sygdom.

I Danmark mener man, at omkring 3.000 mennesker har muskelsvind. For ca. 2.000 af dem er sygdommen så udtalt, at de har brug for behandling og støtte, f.eks. i form af kørestol og  el-scootere med tre hjul  

Muskelsvind kan ikke helbredes, men man kan i dag gøre meget for at mindske følgerne af sygdommen.

Se også 
 Muskelsvindfonden er en medlemsforening der har som mål at forbedre vilkårene for folk med muskelsvind.

Neurologiske sygdomme
Bevægeapparatets sygdomme

no:Duchenne muskeldystrofi
Ken Livingstone

Kenneth Robert Livingstone (født 17. juni 1945 i Tulse Hill, London) er en britisk politiker, som var borgmester i London, fra denne post blev oprettet i 2000, indtil han tabte den til Boris Johnson i 2008. Han var tidligere leder af Rådet for Storlondon fra 1981, indtil det blev nedlagt af Margaret Thatcher i 1986. Herefter blev han medlem af parlamentet for Brent East, men han brød sig ikke om landspolitik og havde lille indflydelse i Underhuset. 

Livingstone gik under øgenavnet Red Ken fra de tidlige 1980'ere pga. sine venstreorienterede synspunkter. Han er medlem af Labour, men blev oprindeligt valgt som borgmester for det nyoprettede Greater London Authority som uafhængig kandidat, da han ikke kunne opnå nominering fra partiet til borgmestervalget i London 2000. I januar 2004 blev han genoptaget i partiet og var den officielle Labour-kandidat til borgmestervalget i London 2004. Han var også kandidat i 2008 og 2012, men tabte begge gange til Boris Johnson.

Ken Livingstone indførte i 2003 road pricing, som har betydet en formindskelse af biltrafikken og en forbedring af den kollektive trafik i London. Han stod også bag indførelsen af rejsekortet Oyster card, der kan anvendes i hele den offentlige transport i byen.

Han er forfatter til to selvbiografier - If Voting Changed Anything, They'd Abolish It fra 1987 og You Can't Say That fra 2012.

	

Personer fra London
Politikere fra Storbritannien
Borgmestre
Selvbiografer fra England
Nienburg

Nienburg er en by i den tyske delstat Niedersachsen. Byen ligger ved floden Weser omkring 50 kilometer nordvest for Hannover. Byen har .

Byer i Niedersachsen
Oberhausen

Oberhausen er en by i Ruhrområdet i Tyskland i delstaten Nordrhein-Westfalen, 30 kilometer nord for Düsseldorf. Pr. 2016 var der 211.382 indbyggere i byen.

Eksterne kilder/henvisninger
Monotypisk

Et monotypisk takson er inden for biologi betegnelsen for en taksonomisk gruppe (slægt, familie, orden etc), der kun har én undergruppe på det følgende, taksonomiske niveau. En monotypisk slægt indeholder således kun én art, en monotypisk familie kun én slægt etc. Omvendt kan man betegne den lavere gruppe som monotypisk inden for den højere, fx en slægt som monotypisk inden for en familie. 

Et eksempel er planteslægten Sherardia (blåstjerne), der kun indeholder én art, Sherardia arvensis.  

Normalt medregnes også uddøde taksa, når man afgør om en gruppe er monotypisk. Således er tempeltræslægten (Ginkgo) ikke et eksempel på en monotypisk slægt, da der, udover det nulevende tempeltræ (Ginkgo biloba), er fossile arter som henregnes til slægten. 

Et taksons status som monotypisk kan ændres, dels ved opdagelsen af nye arter (nulevende eller uddøde), dels ved ændringer i den taksonomiske opfattelse - flytning, underopdeling etc.

Se også 
 Polytypisk

Botanik
Zoologi
Bitburg

Bitburg er en by i Rheinland-Pfalz, Tyskland. Byen ligger 30 kilometer nord for Trier, nær grænsen til Luxemburg. Pr. 2005 bor der 14.112 indbyggere i byen, som er mest kendt for at huse bryggeriet Bitburger.

Hvert år afholder byen én af Tysklands største folklore-festivaler.

Historie 

Bitburg blev grundlagt for ca. 2.000 år siden som mellemstation på vejen fra Lyon over Metz og Trier til Köln. Det ældste overleverede navn er Vicus Beda. Bebyggelsen blev omkring år 330 AD under kejser Konstantin den Store udbygget til en romersk militærlejr, som stadig udgør bykernen.

Den ældste sikre omtale af bynavnet "Beda" er på det såkaldte "Peutinger-Kort“ (Tabula Peutingeriana) fra det 4. århundrede. Stedet omtales første gang som Bitburg omkring 715 sp, 'castrum bedense', længe efter at den romerske besættelse var ophørt I 1262 fik Bitburg tildelt købstadsprivilegier.
 
I midten af det 10. århundrede kom byen under grevskabet Luxemburg (senere hertugdømme) og kom i 1443 under grevskabet Burgund. Fra 1506 tilhørte byen først de spanske o fra 1714 de østrigske Nederlande. I 1794 kom byen under fransk forvaltning og blev i 1798 hovedby i en fransk kanton i Département des Forêts. Der fulgte en kort opblomstringstid hvor frem for alt forvaltningen blev kraftigt udbygget. Bitburg fik blandt andet en byret og et matrikelkontor.
I 1815 kom Bitburg efter Wienerkongressen under Preussen for hver det forvaltningsmæssigt var en kredsby i provinsen Niederrhein, og derefter kom under Rheinprovinsen.

Den 24. december 1944 blev 85% af byen ødelagt og blev officielt fra amerikansk side udråbt til "død by".

Efter krigens slutning blev byen okkuperet af luxemborgske soldater, som dog i 1955 blev afløst af franskmænd. Allerede i 1952 blev der etableret en NATO base under amerikansk ledelse, med navnet Bitburg Airbase. I 1985 trak franskmændene de sidste tropper ud af Bitburg, og deres kaserner blev overtaget af NATO. Efter afslutningen af Golfkrigen i 1990-1991 blev de amerikanske styrker gradvist trukket tilbage, og den 30. september 1994 blev Nato lufthavnen lukket. Herefter anvendes kun en del af kasernerne af Nato styrkerne. Pr. 30. juni 2007 var der stadig 2.216 amerikanske soldater og deres familier i Bitburg. Lufthavnen blev overdraget til byen og fik navnet Flugplatz Bitburg, som i dag bruger den til fritids- og erhvervsområde, udover at der er en trafiklufthavn på stedet.

I 1985 kom Bitburg i nogle dage i Verdens søgelys, da den amerikanske præsident Ronald Reagan og forbundskansler Helmut Kohl besøgte byen og militærkirkegården "Kolmeshöhe". Her ligger omkring 2.000 soldater fra 1. og 2. verdenskrig begravet – herunder nogle fra Waffen-SS, hvilket afstedkom en del kontroverser i forbindelse med besøget.

Byer i Rheinland-Pfalz